Nye retningslinjer for ændring af nedlægning af boliger 
BESLUTNING 
Eric Holst, Ib Johansen, Laus Nielsen og Ulf Schmidt kunne tiltræde indstillingen med 
bemærkning om, at det indstilles, at de nye retningslinjer evalueres i Teknisk Udvalg om senest et år.  
Jim Pedersen tog forbehold med henblik på en nærmere drøftelse i byrådsgruppen.  
Jannie Clausen og Ib Sørensen var forhindrede i at deltage i udvalgets behandling af sagen.  
De nuværende retningslinjer for sammenlægning og nedlægning af boliger foreslås lempet.  
 
RESUMÉ 
Baseret på de senere års betragtelige tilvækst af nye boliger i [adresse], og at borgernes krav til boligstørrelser 
er vokset, foreslås det, at retningslinjerne for sammenlægning og nedlægning af boliger lempes. 
INDSTILLING 
At 1) Sammenlægning af lejligheder uanset størrelse tillades – med den begrænsning, at lejligheder på op til 
65 m2 ikke tillades sammenlagt med større lejligheder, hvis Planlægning og Byggeri vurderer, at kommunen 
kan finde lejere til dem. 
 
At 2) Nedlægning af boliger på over 65 m2 tillades, forudsat det ikke strider mod tinglyste bestemmelser eller 
kommuneplanen. 
Sagens forløb 
09-12-2013 Magistraten 
 
Fremsendes til [adresse] med bemærkning, at Magistraten i mødet den 9. december 2013 anbefaler, at byrådet 
tiltræder Magistratsafdelingen for Teknik og Miljøs indstilling af 8. november 2013. 
 
18-12-2013 [adresse] 
 
Fremsendes til Teknisk Udvalg til behandling i henhold til beslutning i byrådets møde den 18. december 2013 
 
27-01-2014 Teknisk Udvalg 
 
Eric Holst, Ib Johansen, Laus Nielsen og Ulf Schmidt kunne tiltræde indstillingen med 
bemærkning om, at det indstilles, at de nye retningslinjer evalueres i Teknisk Udvalg om senest et år.  
 
Jim Pedersen tog forbehold med henblik på en nærmere drøftelse i byrådsgruppen.  
 
Jannie Clausen og Ib Sørensen var forhindrede i at deltage i udvalgets behandling af sagen. 
 
